78 



den hele omfangsrige Litteratur, der handler om den, og 

 kan derfor udtale med Bestemthed, at der ikke foreligger en 

 eneste positiv Iagttagelse, der berettiger til at opføre den blandt 

 de i levende Live lysende Dyr, saaledes som dette ikke sjelden 

 sker eller i alt Fald skete i tidligere Tider; som f. Ex. naar 

 Lacepéde giver en meget malerisk Skildring af det prægtige 

 Syn, som disse store lysende Skiver maa frembyde, naar de 

 glide gjennem Vandet. Dobbelt usand er hans Skildring 

 bleven ved en Misforstaaelse af det engelske Ord „sunfish", 

 der bruges baade om Klumpfisken eller Maanefisken og om 

 den største af de nordiske Hajer (Brugden), der ofte ses 

 at ligge stille og sole sig i Havets Overflade (hvorfor den 

 ogsaa kaldes „the basking Shark"). Denne Misforstaaelse 

 har forledet ham til at tillægge disse formentlig lysende 

 Skiver en Størrelse, der mange Gange overgaar den, som 

 disse i øvrigt kæmpemæssige Dyr virkelig opnaa. 



Som en ganske naturlig Reaktion mod den altfor store 

 Beredvillighed, hvormed man har indrømmet Fiskeklassen 

 denne Livsyttring, er man derfor i den senere Tid forfalden 

 til den modsatte Yderlighed, aldeles at frakjende Fiskene 

 den; saaledes siger Milne-Edwards i sine fortræffe- 

 lige Forelæsninger over den sammenlignende Anatomi og 

 Fysiologi: „Vel er der ogsaa nogle Fiske, hos hvilke Lys- 

 fænomener ere blevne iagtagne, men det forekommer mig 

 ikke at være godtgjort, at det Lys, hvormed disse Dyr vare 

 udstyrede, virkelig tilhørte dem selv og ikke var frembragt 

 af lysende Smaadyr eller af andre fremmede Legemer, som 

 tilfældigvis vare blevne siddende paa eller hængende ved 

 deres Hud." For ikke at tale om, at en Stime af Sild 

 eller Makreler i en Maaneskinsnat kan, naar den vender sig 

 i Vandet, kaste et Blink eller Skjær fra sig, der let for- 

 vexles med en virkelig Lysudvikling, ville Hajer, Thunfiske 

 eller andre Fiske, der bevæge sig med Kraft gjennem et af 

 lysende Smaavæsener opfyldt Hav og derved give Stødet til, 

 at Tusinder af Smaalys blusse op hvert Øjeblik, let kunne 

 faa Udseende af selv at være lysende, og det er vel muligt, 

 at selv en omhyggelig Iagttager, der betragter dette smukke 

 Skuespil fra Skibets Ræling, ikke vil kunne undgaa at blive 

 skuffet. Paa denne Maade forklares det uden Tvivl, naar 

 for nylig en Indsender til Bladet „Nature" har berettet, at 

 han fra Forstavnen af et Skruedampskib udfor Landsend 

 saa uhyre Pilchard- eller Makrelstimer udstraale et stærkt 

 Lys foran og paa begge Sider af Skibets Bov, hver Gang 

 dette under sine duvende og huggende Bevægelser frem 



